Source: http://docplayer.fi/1066362-Ovien-aukaisupalvelu-oven-aukaisupalvelun-voi-saada-vain-isannoitsijatoimiston-asukasluetteloon-merkitty-henkilo-aukaisupalvelusta-peritaan.html
Timestamp: 2017-08-23 02:30:38+00:00
Document Index: 14544868

Matched Legal Cases: ['kko ', 'kko ', 'kko ', 'tuomioistuin ', 'tuomioistuin ', 'kko ', 'kko ']

Ovien aukaisupalvelu Oven aukaisupalvelun voi saada vain isännöitsijätoimiston asukasluetteloon merkitty henkilö. Aukaisupalvelusta peritään - PDF
Download "Ovien aukaisupalvelu Oven aukaisupalvelun voi saada vain isännöitsijätoimiston asukasluetteloon merkitty henkilö. Aukaisupalvelusta peritään"
Marja Eeva Mikkonen
1 HATTULA-KIINTEISTÖT OY 1 (15) ASUMISOPAS Tämä asumisopas jaetaan jokaiseen huoneistoon ja taloon muuttaville uusille asukkaille. Asumisoppaan tarkoituksena on tutustuttaa Sinut Hattulan kunnan vuokratalojen hallintoon ja toimintaan, selvittää asemaasi vuokralaisena sekä opastaa asumiseen liittyvissä kysymyksissä. Kaikki Vuokrataloyhtiön asunnot ja talot toimivat samojen lakien ja määräysten mukaisesti. Vuokranmääritysyksiköt Vuokrataloyhtiön talot kuuluvat eri vuokranmääritysyksiköihin taloittain. Eri kohteiden vuokrat voivat vaihdella toisistaan mm. talojen iän, kunnon, varustelutason ja sijainnin perusteella. Omakustannusperiaate Kaikki talot toimivat omakustannusperiaatteella. Rakennus- ja korjauslainojen lyhennykset ja korot sekä kaikki ylläpitokustannukset katetaan vuokrilla ja muilla vuokralaisilta perittävillä maksuilla. Hattulan kunta ei maksa mitään vuokratalojen kustannuksia. Vuokralaisdemokratia Asukkailla on edustus yhtiön hallituksen kokouksissa. Yhtiön perustiedot Hattula-Kiinteistöt Oy on Hattulan kunnan omistama vuokrataloyhtiö. Yhtiössä on 15 vuokranmääritysyksikköä, joissa asuu noin 250 asukasta. Toiminnan järjestäminen Yhtiökokous valitsee yhtiön hallituksen ja yhtiöllä on hallituksen nimittämä toimitusjohtaja. Hallitus ja toimitusjohtaja vastaavat yhtiön toiminnan järjestämisestä osakeyhtiölain mukaisesti. Yhteystiedot Posti- ja käyntiosoite: Parolantie 56a, PAROLA Puhelinnumero: Sähköposti: Toimitusjohtaja: Risto Hast Isännöitsijä: Pekka Pohjola Kiinteistönhoitaja: Pentti Uutela, Palveluajat Asiakaspalvelu on arkisin (perjantaisin suljettu) avoinna klo Vikailmoitusten vastaanotto Vikailmoitukset ottaa vastaan kiinteistönhoitaja. Ovien aukaisupalvelu Oven aukaisupalvelun voi saada vain isännöitsijätoimiston asukasluetteloon merkitty henkilö. Aukaisupalvelusta peritään maksu. Asunnon haku ja asukasvalinta Vuokra-asuntohakemuksia saa Hattulan Isännöintitoimistosta, Parolantie 56 a sekä Hattulan kunnasta. Asukasvalinnan tekee Vuokrataloyhtiön hallitus. Lisätietoja ja lomakkeita löytyy Hattulan Isännöitsijätoimisto Oy:n ja Hattulan kunnan sivuilta. Vuokrasopimus Vuokralaiseksi tuleminen edellyttää kirjallisen vuokrasopimuksen tekemistä. Sopimuksessa sovitaan vuokrasuhteen ehdoista. Huoneiston kunto muutettaessa Vuokranantaja tarkastaa huoneiston edellisen vuokrasopimuksen päättyessä. Vuokranantaja huolehtii, että huoneisto on asuinhuoneiston vuokraamisesta säädetyn lain edellyttämässä kunnossa. Muuttoilmoitus Huoneistoon muuttavista on tehtävä muuttoilmoitus myös asukasluetteloa varten. Muuttoilmoitus väestötietojärjestelmään ja osoitteen muutos postiin Ilmoitus muutosta on lain mukaan tehtävä aina kun asuinpaikka muuttuu. Ilmoitus väestötietojärjestelmään on tehtävä viikon kuluessa muuttopäivästä. Suomen Posti Oy:n ja väestökirjahallinnon (Väestörekisterikeskus ja maistraatit)
2 2 (15) yhteisellä muuttoilmoituksella voit tehdä lakisääteisen ilmoituksen muutosta maistraatille ja osoitteenmuutoksen postille. Tiedot välittyvät väestötietojärjestelmään ja Postin osoitetietojärjestelmään. Sähkösopimus Huoneistoon muuttavan vuokralaisen on huolehdittava sähkösopimuksen tekemisestä hyvissä ajoin, viimeistään vuokrasuhteen alkaessa. Ote talonkirjasta Otteen talonkirjasta voi tilata isännöitsijäntoimistosta. Vuokranmaksu Vuokra on maksettava viimeistään kuun viidentenä päivänä, jollei maksuajasta ole muuta sovittu. Vuokranmaksu on niin tärkeä asia, että sen laiminlyöntiin liittyviä toimenpiteitä käsitellään tässä asumisoppaassa erikseen omana kohtanaan. Vuokranantaja edellyttää, että vuokralaisen mahdollisesti saama Kelan asumistuki ja kunnan perusturvan myöntämä asumiseen liittyvä toimeentulotuki maksetaan suoraan vuokranantajan tilille. Muut maksuvelvoitteet Vuokralaisen on huolehdittava myös muista maksuvelvoitteistaan, joita voivat olla: muut vuokrat (autotalli, autopaikka ja vuokrattavat varastotilat) käyttökorvaukset (sauna- ja pesutupamaksut) kotioven aukaisupalvelu lisäavaimet vesimaksut vuokralaisen kustannusvastuun piiriin kuuluvat lisä- ja muutostyöt vuokralaisen kustannusvastuun piiriin kuuluvat korjaustyöt vuokralaisen korvausvastuulle kuuluvat vuokranantajalle aiheutetut muut kustannukset Huoneiston hoito Vuokralaisen on hoidettava huoneistoa ja käytössään olevia kiinteistön ja rakennuksen tiloja huolellisesti ja tahallista vahinkoa aiheuttamatta. Normaali kulumisesta poikkeavasta korjaustyöstä aiheutuvat kustannukset pidätetään takuuvuokrasta. Vikailmoitukset Vuokralaisen on viipymättä ilmoitettava vuokranantajalle huoneiston vahingoittumisesta tai sellaisesta puutteellisuudesta, jonka korjaamisesta vuokranantaja on vastuussa. Ilmoitus on tehtävä heti, jos korjaus on vahingon suurenemisen estämiseksi suoritettava viipymättä. Jos huoneisto jätetään käyttämättä pitkäksi aikaa, vuokralaisen ilmoitettava siitä isännöitsijälle ja varattava tälle mahdollisuus päästä tarpeen vaatiessa huoneistoon. Myötävaikutus hoitotoimenpiteisiin sekä korjaus- ja muutostöihin Asukkaiden tulee myötävaikuttaa sovittujen hoitotoimenpiteiden ja korjaus- ja muutostöiden tekemiseen perehtymällä niitä koskeviin ohjeisiin ja noudattamalla niitä. Yleisimmät asukkaan myötävaikutusvelvoitteet ovat: huoneistoon sisään päästäminen ilmoitettuna aikana tarvittavan työtilan järjestäminen siirtämällä huonekaluja ym. irtaimistoa ohjeiden mukaan tilanteen järjestäminen niin, ettei lemmikkieläimet häiritse ilmoitetun työn tekemistä tarvittavan työrauhan antaminen Vastuu vieraista Asuinhuoneiston vuokraamisesta säädetyn lain ja talon järjestyssääntöjen perusteella asukkaat vastaavat myös siitä, miten heidän vieraansa toimivat ja käyttäytyvät. Häiriötilanteissä asukkaat ovat velvollisia ryhtymään toimiin järjestyksen palauttamiseksi. VUOKRANANTAJAN VELVOLLISUUDET JA OIKEUDET Vuokranantajan oikeus päästä asuntoon Vuokralaisen on viipymättä sopivana ajankohtana päästettävä vuokranantaja huoneistoon sen kunnon ja hoidon valvomista varten. Jos huoneisto on uudelleen vuokrattavissa, vuokranantajalla on oikeus näyttää huoneistoa osapuolille sopivana ajankohtana. Korjaus- ja muutostyöt sekä hoitotoimenpiteet Vuokranantajalla on oikeus suorittaa välittömästi hoitotoimenpide tai korjaus- ja muutostyö, jota ei voi vahinkoa aiheuttamatta siirtää. Myös korjaus- tai hoitotoimenpide, joka ei aiheuta olennaista haittaa tai häiriötä asumiseen, saadaan suorittaa edellyttäen, että vuokranantaja ilmoittaa siitä 14 päivää ennen työn aloittamista. Jos vuokranantaja haluaa suorittaa huoneistossa muun kuin edellä tarkoitetun muutos- tai korjaustyön, on vuokranantajan siitä ilmoitettava vuokralaiselle vähintään kolme kuukautta ennen työn aloittamista.
3 3 (15) MOLEMMINPUOLISET OIKEUDET JA VELVOLLISUUDET Hyvä tavat Vuokrasopimussuhteessa, kuten yleensä kaikissa sopimussuhteissa, on noudatettava hyviä tapoja. Hiljaisuus on ehdoton Kaikilla asukkailla on oikeus omaan kotirauhaan kaikkina vuorokauden aikoina. Ilmoita naapureillesi juhlien järjestämistä. VUOKRAVELAN PERINTÄ Viivästyskorko ja perintämaksu Vuokranantaja ryhtyy kaikissa tapauksissa heti tarvittaviin toimenpiteisiin vuokranmaksun viivästyessä. Viivästyneestä summasta joutuu maksamaan viivästyskoron. Maksumuistutuksesta joutuu velan suuruudesta riippumatta maksamaan vuokranantajayhtiön hallituksen päätöksen mukaiset kulut. Oikeudenkäynti ja oikeudenkäyntikulut Vuokravelan kasvaessa vuokralaisen kahden kuukauden maksuvastuun suuruiseksi, maksumuistutuksessa asetetaan velan maksamiselle määräaika, jonka jälkeen vuokranantaja ryhtyy oikeudellisiin toimiin vuokrasopimuksen purkamiseksi ja saatavien perimiseksi. Velallinen vastaa oikeudenkäyntikuluista oikeuden päätöksen mukaisesti. Oikeuden päätös aiheuttaa yleensä merkinnän luottotietorekisteriin. Häätö ja saatavien perintä ulosottotoimin Oikeuden päätöksen saatuaan vuokranantaja tarkistaa, onko vuokralainen heti luovuttanut huoneiston vuokranantajan vapaaseen hallintaan oikeuden päätöksen mukaisesti. Tarvittaessa ulosottovirastosta tilataan häätö ja saatavien perintä. Velallinen vastaa ulosottomaksuista. Häädön saanut ei saa uutta kunnan vuokra-asuntoa. Maksusopimus Maksuvaikeuksissa kannattaa ottaa heti yhteys isännöitsijään ja sopia velan maksamisesta. Maksusopimusta on ehdottomasti noudatettava. Vuokrasopimuksesta ja sen jatkamisesta voin neuvotella vielä oikeuden tuomittua vuokrasopimuksen purettavaksi. Kuitenkaan sopimuksen syntymiselle ei ole edellytyksiä, jos vuokralainen on toistuvasti laiminlyönyt vuokranmaksun tai on muilla tavoin ollut piittaamaton velvoitteistaan. ASUNNON KÄYTTÖ Asunnon käyttötarkoitus Huoneistot ovat tarkoitettu vain asumiskäyttöön, ellei vuokrasopimuksessa tai erikseen ole nimenomaan muusta sovittu. Lemmikkieläinten pitäminen Tavanomaisten lemmikkieläinten pitäminen ja niiden tavallinen määrä huoneistossa on sallittua elleivät eläimet tuota häiriötä tai vahingoita huoneistoa. Ammattimainen eläinten kasvattaminen tai hoitaminen ei ole sallittua. YLEISET JA YHTEISET TILAT SEKÄ PIHA-ALUE JA NIIDEN KÄYTTÖ Yleisohjeet Lukittujen tilojen käyttäjät vastaavat siitä, että ovet sulkeutuvat kunnolla. Kiinteistöyhtiö ei vastaa yleisissä ja yhteisissä tiloissa tapahtuvista varkauksista tai vahingonteoista. Ovien ja lukkojen toiminnassa havaituista vioista ja palaneista lampuista tulee aina tehdä vikailmoitus. Yleiset ja yhteiset tilat eivät ole leikkipaikkoja lukuun ottamatta kerhotiloja, joissa voi olla ohjattuja leikkitapahtumia. Asiaton oleskelu yleisissä ja yhteisissä tiloissa on kielletty. Tupakkalain mukaisesti tupakointi kaikissa kiinteistön yleisissä ja yhteisissä tiloissa on kielletty. Uusissa vuokrasopimuksissa tupakanpoltto kielletään myös huoneistoissa. Parolantie 27:n talossa (Jaakonraitti) on koko kiinteistön alueella, sisällä ja ulkona tupakanpoltto kielletty. Se on sallittua vain ulkona sille merkityllä alueella. Yleisissä ja yhteisissä tiloissa ei saa säilyttää palavia nesteitä eikä kaasuja. Porrashuoneet Porrashuone on talon käyntikortti ja siksi sen järjestyksestä ja siisteydestä huolehtiminen on erityisen tärkeää. Porrashuoneessa on liikuttava mahdollisimman meluttomasti.
4 4 (15) Porraskäytävissä ei saa pelastustoimiasetuksen mukaan säilyttää mitään tavaraa. Huoltoyhtiö voi poistaa asetuksen vastaisesti säilytykseen jätetyt tavarat ja toimittaa ne kaatopaikalle, ellei omistaja ole vaivattomasti selvitettävissä. Säilöön otetuista tavaroista voidaan periä kuljetus-, varastointi- ja palautuskustannukset. Ulkoilu- ja urheiluvälinevarastot Ulkoilu- ja urheiluvälineille on yleensä omat säilytystilat. Mopojen ja muiden moottorikäyttöisten kulkuvälineiden säilytys on näissä tiloissa kielletty. Kellari- ja ullakkokäytävät Kellari- ja ullakkokäytävillä ei pelastustoimiasetuksen mukaan saa säilyttää mitään. Huoltoyhtiö voi poistaa asetuksen vastaisesti säilytykseen jätetyt tavarat ja toimittaa ne kaatopaikalle, ellei omistaja ole vaivattomasti selvitettävissä. Säilöön otetuista tavaroista voidaan periä kuljetus-, varastointi- ja palautuskustannukset. Irtaimistovarastot Kutakin asuntoa varten on erillinen huoneiston mukaan numeroitu irtaimistovarasto, jonka ovessa on lukkoraudat valmiina riippulukolle. Lukko on asukkaan hankittava itse. Kiinteistöyhtiö ei vastaa irtaimistovarastoissa tapahtuvista varkauksista tai vahingonteoista. Älä säilytä kosteusvaurioille alttiita tavaroita lämmittämättömissä varastotiloissa. Vältä kosteudelle alttiiden tavaroiden säilyttämistä pelkällä lattialla. Noin 10 cm:n korkuisen alustan järjestäminen pienentää omaisuusvahinkoriskiä mahdollisissa kellarin vesivahingoissa. Palavien nesteiden ja kaasujen säilyttäminen irtaimistovarastoissa on kielletty. Irtaimistovarasto on väärinkäytösten ehkäisemiseksi pidettävä lukittuna tyhjänäkin. Kylmäkellarit Joissain taloissa huoneistoon kuuluu numeroitu jäähdytetty talouskellarikomero. Asukas vastaa säilytyskomeron riippulukon hankinnasta. Käytössä on huomioitava että: kellarissa saa säilyttää vain elintarvikkeita ruokatavaroita ei saa säilyttää avoimissa astioissa pilaantuneen elintarvikkeet on poistettava tilasta välittömästi Kellariin johtava ovi on suljettava huolellisesti sekä kellariin mentäessä ja sieltä poistuttaessa. Pesutuvat ja pyykinkuivaustilat Pesutupien ja pyykinkuivaustilojen sekä pihalla olevien pyykkinarujen käyttö on suositeltavaa, koska se vähentää asuinhuoneistojen kosteusrasitusta ja kosteusvaurioriskejä. Käyttäjien on tutustuttava pesutupakohtaisiin laitteiden ja tilojen käyttöohjeisiin ja toimittava niiden mukaisesti ja käyttäjien on noudatettava sallittuja käyttöaikoja. Vuoroja varattaessa suositellaan arkipäivien aamu- ja päivävuorojen varaamista aina, kun se on vuoron varaajan kannalta mahdollista, koska ilta- ja viikonloppuvuoroista on useammin pulaa. Turhia vuoron varauksia on vältettävä. Käyttämätön varattu vuoro tulee vapaasti muiden käytettäväksi talokohtaisten sääntöjen mukaisesti. Pyykki on noudettava pois välittömästi sen kuivuttua, jotta kuivaustilat vapautuvat seuraavalle käyttäjälle. Pesutupa siivotaan kiinteistökohtaisen siivousohjelman mukaan, ja tämän lisäksi jokaisen käyttäjän on huolehdittava, että tila ja laitteet jäävät siisteiksi seuraavaa käyttäjää varten. Lemmikkieläinten vienti pesutupaan ja kuivaustilaan on kielletty. Mattojen pesu tavanomaisessa pesutuvassa on kielletty, ellei isännöitsijä ole erikseen toisin ilmoittanut. Pesukoneita ei ole mitoitettu mattojen pesuun eivätkä ne kestä mattojen painoa. Maksulliset saunavuorot Saunavuoroja voi varata isännöitsijätoimistosta. Maksullisista saunavuoroista peritään kiinteistöyhtiön hallituksen vahvistama käyttömaksu. Älä kastele saunan seiniä tai lauteita vedellä. Näin lisäät niiden käyttöikää ja säästät hoitomenoja. Oman laudeliinan käyttö on hygieniasyistä suositeltavaa. Saunassa on kiellettyä: ruoan lämmittäminen kiukaalla tuoksuvien aineiden heittäminen kiukaalle (seuraava käyttäjä voi olla allerginen) kiukaan termostaatin kiinteiden säätöjen muuttaminen ja termostaatin kastelu vedellä lasipullojen vienti löyly- ja pesutiloihin värjäävien aineiden käyttö lemmikkieläinten vienti saunatiloihin haisevien jätteiden jättäminen pukuhuoneen roska-astioihin Löylyhuoneen lämpötilaa koskevat huomautukset ja valitukset tehdään kiinteistönhoitajalle. Sauna siivotaan kiinteistökohtaisen siivousohjelman mukaan, ja lisäksi käyttäjien on huolehdittava, että tilat ja kalusteet jäävät siisteiksi seuraavaa käyttäjää varten. Varmista poistuessasi, ettet jätä saunan ikkunoita tai ovia auki.
5 5 (15) Piha- ja leikkialueet Piha-alueiden leikkivälineet on tarkoitettu pienille lapsille. Muita piha-alueen kalusteita ei ole tarkoitettu leikkivälineiksi. Vanhempien tulee neuvoa lapsille oikeat kulkureitit, leikkipaikat sekä oikeat tavat kulkea ja leikkiä. Pieniä lapsia ei pidä jättää ilman valvontaa. Leikkivälineiden kuntoa kannattaa seurata ja havaituista vioista tulee heti tehdä ilmoitus isännöitsijälle. Lemmikkieläimiä ei saa viedä leikkialueille. Piha-alueiden roskaamista on vältettävä. LIPUTUS Kiinteistöyhtiö huolehtii liputuksesta tavanomaisina liputuspäivinä. Asukkaat voivat tiedustella isännöitsijältä juhla- tai suruliputusmahdollisuutta omien tarpeidensa mukaan. Asukkaan tilaamasta liputuksesta veloitetaan siitä aiheutuneet kustannukset. AUTOPAIKAT JA AJO KIINTEISTÖLLÄ Yleiset periaatteet Pysäköinti on sallittu vain tähän tarkoitukseen olevilla alueilla. Muu pysäköinti on luvatonta. Pysäköintipaikat on tarkoitettu vain käytössä oleville ajoneuvoille. Hylättyjä, seisotettavia tai käytöstä poistettuja ajoneuvoja tai niiden osia ei saa säilyttää kiinteistön alueella. Romuajoneuvojen poiston kustannuksista vastaa ajoneuvon omistaja. Autopaikka voi olla varustamaton tai sähkötolpalla varustettu. Sähkötolppa on yleensä varustettu paikkakohtaisella kellolla. Jos kelloa ei ole, virrankulutusta on voitu rajoittaa niin, että sitä tulee sähkötolpille tiettyinä vuorokaudenaikoina sykäyksittäin. Huoneistosi vuokranantajayhtiön omistamista, varattavista autotalleista ja paikoista peritään yhtiön hallituksen päätöksen mukainen vuokra. Varaukset tehdään isännöitsijältä. Autojen säilytys ja lämmittäminen on kielletty jos ajoneuvo ei ole rekisteröity asukkaalle jolla on vuokrasopimus. Asuntoauton jatkuva lämmittäminen on kielletty ellei asiasta ole sovittu erikseen. Kaikkien ajoneuvojen joita paikoitusalueella säilytetään, on oltava rekisteröityjä ja liikenne kelpoisia. Tästä poikkeavat ajoneuvot poistetaan paikoitusalueelta omistajan kustannuksella. Autotallit Autotallit ovat tarkoitettu moottoriajoneuvojen ja välittömästi niiden käyttöön tarkoitettujen välineiden säilyttämiseen. Autotallin käyttö muuhun tarkoitukseen on kielletty. Autotallissa ei suositella säilytettäväksi palavia nesteitä tai kaasuja ajoneuvon polttoainetankissa olevan polttoaineen lisäksi. Mikäli niitä säilytetään, on noudatettava annettuja viranomaismääräyksiä (polttoainetta enintään 60 l) Autolämmitys Lämmittimien turhaa käyttöä on vältettävä, mutta moottorilämmittimen käyttö on suositeltavaa kun lämpötila alittaa 0 astetta. Lämmittimen sähköjohtoa ei saa jättää sähkötolppaan roikkumaan silloin, kun se ei ole käytössä. Pistorasialaatikon kansi on aina pidettävä lukittuna. Huoltohenkilöstöllä on oikeus poistaa roikkuvat ja epäkuntoiset johdot. Talteen otettujen johtojen palautusta voi kysyä isännöitsijältä arkisin normaalina työaikana. Sisälämmittimien käyttö voi olla kielletty, koska järjestelmä ei kestä niiden vaatimia tehoja. Varmista asia isännöitsijältä. Samalla saat tiedon lämmittimen sallitusta enimmäistehosta. JÄTEHUOLTO Jätehuoltomääräyksissä velvoitetaan asukkaat lajittelemaan hyötykäyttöön soveltuva jäte, jota on esimerkiksi: biojäte keräyspaperi keräyskelpoinen lasi-, metalli- ja muovijäte sähkö- ja elektroniikkaromu Jätteiden hyötykäyttöä tehostamalla ja jätteitä vähentämällä voi säästää, koska silloin vuokralla katettavat kiinteistön jätehuoltokustannukset pienenevät. Jäteastian ulkopuolelle jätetyistä jätteistä aiheutuu kiinteistölle ja vuokriin huomattavia lisäkustannuksia. Jätteet, joita ei saa jättää kiinteistön jätepisteeseen Huonekalut, metalliromu, sähkö- ja elektroniikkalaitteet ja erilaiset ongelmajätteet (loisteputket, paristot, elohopeamittarit, akut, öljyt, maalit, liimat, lakat, lääkeaineet jne.) eivät kuulu talon jätekatokseen vietäviin jätteisiin, vaan jokainen asukas on velvollinen hoitamaan niiden kuljetuksen asianmukaisesti hävitettäväksi. Jos tapauksia tulee ilmi, lasku kohdistetaan asukkaalle. Autonrenkaat on vietävä rengasliikkeeseen. Vanhat lääkkeet ja kuumemittarit on vietävä apteekkiin.
6 6 (15) Ongelmajäte Ongelmajätettä on aine tai esine, joka kemiallisen tai muun koostumuksensa takia voi aiheuttaa erityistä vaaraa ympäristölle tai haittaa terveydelle. Kotitalouksien ongelmajätteet voi viedä ongelmajätteen vastaanottopisteisiin. HUONEISTON SEKÄ SEN LAITTEIDEN JA VARUSTEIDEN KÄYTTÖ JA HUOLTO Sähköjärjestelmä ja laitteet Asukkaan tulee itse vaihtaa palaneet lamput, paristot, sulakkeet ja loistevalon sytyttimet. Jos huoneistossa on automaattisulakkeet, lauennut sulake palautetaan toimintaan palauttamalla kytkin normaaliasentoon. Lauenneen vikavirtasuojan kytkimen palauttaminen toiminta-asentoon kuuluu asukkaalle. Suojamaadoitettuihin pistorasioihin saa kytkeä vain maadoitetun tai suojaeristetyn laitteen pistotulpan. Kosteissa tiloissa on vaarallista käyttää laitetta, joka on kytketty tavalliseen pistorasiaan kostean tilan ulkopuolella. Sisällä olevasta pistorasiasta ei saa ottaa virtaa ulkona käytettäviin sähkölaitteisiin. Kiinteiden sähkölaitteiden asennuksia ja korjauksia saa teettää vain isännöitsijän luvalla ja vain sähköalan ammattilaisella, jolla on työhön tarvittava pätevyys. Antennijärjestelmä ja laitteet sekä TV-kanavat Jos television toimintahäiriö johtuu asukkaan tai asukkaan laitteiden aiheuttamasta syystä, vastaa asukas antenniliikkeen tarkastus- ja korjauskäyntien kustannuksista. Mitään lisäantennilaitetta ei saa asentaa ilman isännöitsijän lupaa. Puhelin- ja tietoliikennejärjestelmä ja laitteet Puhelin- ja tietoliikenteessä saa käyttää ainoastaan hyväksyttyjä ja kunnossa olevia laitteita, jotka eivät aiheuta talon järjestelmään toimintahäiriötä. Internet Langallisten internetyhteyksien järjestämisessä on talosta riippuen valittavissa vaihtoehtoisia tapoja, joissa yhteys toimii puhelin- tai HPO OY:n kaapelia käyttäen. Isännöitsijältä voi tiedustella, mitä vaihtoehtoja on käytettävissä. Jääkaapit ja pakastimet Huoneistojen normaali varustetaso vaihtelee jääkaappien ja pakastimien osalta talokohtaisesti. Jos jääkaapissa on automaattisulatus, tarkista säännöllisesti, ettei sulamisveden poistoputki ole tukkeutunut. Jos poistoputki tukkeutuu, sulamisvesi valuu lattialle ja voi näin aiheuttaa vesivaurioita. Automaattisulatus ei sulata pakastinlokeroa, vaan se on sulatettava erikseen. Jääkaapin, sen pakastelokeron tai pakastimen sisäpinnoille ei pidä päästää kertymään huurretta, koska se lisää sähkönkulutusta ja näin asumiskustannuksia huomattavasti. Huurre poistetaan antamalla se sulaa kylmälaitteen oven ollessa auki. Jään irrottamiseen ei saa koskaan käyttää mitään teräasetta, koska ne rikkovat helposti laitteet korjauskelvottomaksi. Jääkaapin ja pakastimen takana oleva lauhdutin on puhdistettava pölystä ainakin kahdesti vuodessa. Kylmälaitteet voi vetää pois paikoiltaan puhdistuksen ajaksi. Siirrossa on varottava vahingoittamasta lattiapäällystettä. Jos pakastimessa on pikapakastustoiminto, sitä käytetään ainoastaan uusia elintarvikkeita pakastettaessa. Jatkuvasti käytettynä se kuluttaa turhaan runsaasti sähköä. Sähköliesi Sähkön ja keittolevyjen säästämiseksi keittoastian on oltava mahdollisimman saman kokoinen kuin keittolevy. Liesi on välillä puhdistettava ulkopuolelta ja uuni sisäpuolelta. Älä naarmuta pintoja puhdistuksessa. Huolehdi myös lieden taustan ja alustan puhdistuksesta ainakin kahdesti vuodessa. Lämmitysjärjestelmä ja laitteet Taloissa on joko sähkölämmitys tai kauko- / öljylämmitykseen perustuva vesikeskuslämmitys. Vesikeskuslämmityksen järjestelmän tasapainotus ja lämmönsäätö kuuluvat kiinteistöyhtiölle. Asukkaat eivät saa omatoimisesti muuttaa patteriventtiilien asetusarvoja, irrottaa termostaatteja tai tehdä patterien ilmauksia. Terveellinen sisälämpötila on o C. Parhaimman yöunen saa hieman viileämmässä 19 o lämpötilassa. Jos huoneiston lämpötila lämmityskauden aikana laskee alle 19 o C:een tai nousee yli 23 o C:een, on asukkaan syytä ottaa yhteys huoltomieheen. Lämpötila mitataan keskeltä huonetta, tai sisäseinältä. Lämmityskauden ulkopuolella (kesäisin) asuntojen lämpötilat voivat ulkolämpötilasta riippuen nousta korkeiksi, koska talossa ei ole asuntoja varten jäähdytysjärjestelmiä. Jos huoneistossa on termostaattiset patteriventtiilit, ne pitävät huoneiston lämpötilan automaattisesti tasaisena. Termostaatti pysäyttää lämmityksen tarvittaessa. Patteri voi tästä johtuen tuntua viileältä lämmityskauden aikanakin. Huoneen lämmitystä voi lisätä ja vähentää patterin säätönupilla. Termostaattista patteriventtiiliä ei saa peittää verhoilla tai suurilla huonekaluilla, koska ilma voi termostaatin luona tällöin lämmetä ympäristöä enemmän ja termostaatti voi turhaan katkaista lämmityksen, vaikka huoneessa olisi viileää. Tee heti vikailmoitus, jos havaitset, että patterista, venttiilistä tai lämpöjohdosta vuotaa vettä. Tee vikailmoitus, jos patteri pitää häiritsevää ääntä tai lorisee.
7 7 (15) Vesijärjestelmät ja laitteet Vuotavasta hanasta tai wc-istuimesta on aina heti ilmoitettava isännöitsijälle. Vuotava hana tai wc-istuin kuluttaa pahimmassa tapauksessa vettä turhaan satoja litroja kuukaudessa. Vettä käytettäessä kannattaa miettiä tapoja, joilla voi vähentää turhaa vedenkulutusta. Pesukoneiden liitännät Huoneistojen normaali varustetaso voi vaihdella pesukoneiden liitäntähanojen osalta. Mikäli liitäntähanoja ei ole, asukas voi isännöitsijältä luvan saatuaan asennuttaa ne omalla kustannuksellaan. Asennuksessa on käytettävä ammattitaitoista lvi-asentajaa. Kaikkien vesijohtoliitäntöjen tulee olla paineenkestäviä. Pyykinpesukone ja astianpesukone Pesukoneiden toimintaa tulee aina valvoa. Koneita ei saa jättää päälle asunnosta poistuttaessa. Kun kone ei ole toiminnassa, tulee vesihanan olla suljettu, sillä jatkuva vedenpaine voi irrottaa vesiletkun ja aiheuttaa vesivuodon. Kaikista pesukoneisiin liittyvistä vesivuotojen kustannuksista vastaa asukas, ellei vuodon syy johdu kiinteistöyhtiöstä. Aika ajoin kannattaa varmistaa, etteivät liitoskohdat vuoda. Vakuutusyhtiöt suosittelevat pesu- ja astianpesukoneiden poisto- ja täyttöletkujen uusimista 10 vuoden välein, ja pesukoneiden alle sijoitettavia valuma-altaita (hinta n. 20e). Muutossa kaikki hanat, myös itse hankitut, on jätettävä paikoilleen. Kiinteistöyhtiö ei korvaa itse hankittujen hanojen hintaa asukkaalle. Astianpesukoneen liitäntään käytetyt vesijohtoputket on asianmukaisesti tulpattava, kun kone viedään pois. Viemärijärjestelmä ja laitteet Keittiön viemäriin ei saa koskaan päästää mitään, mikä ei hajoa vedessä. Nestemäistä ruokaa voi kaataa viemäriin, jos se on kokonaan nestemäistä ja se pysyy semmoisena. Jähmettyvää rasvaa EI saa kaataa viemäriin, jähmettyessään se tukkii viemärit. Tee heti vikailmoitus isännöitsijälle, jos havaitset että viemäreissä on vuoto. Vuotavasta wc-istuimesta on aina tehtävä vikailmoitus isännöitsijälle, koska jatkuva vuoto aiheuttaa suuria ylimääräisiä vesikustannuksia. Wc-pönttöön ei saa heittää kissanhiekkaa, terveyssiteitä, tamponeja, vaippoja, vanupuikkoja, pumpulia, hammaslankaa, luita tai ruotoja eikä mitään muutakaan viemäreitä tukkivaa ainetta tai tavaraa. Vesilukot ja lattiakaivot Jos keittiön tai kylpyhuoneen vesialtaan viemäri vetää huonosti, on ensimmäinen asukkaan toimenpide vesilukon puhdistus. Jos puhdistaminen edellyttää vesilukon aukaisua, on puhdistamisen jälkeen varmistettava, että vesilukon osat on kiristetty kireälle vuotojen estämiseksi. Jos viemäri tukkeutuu kokonaan, asiasta pitää tehdä välittömästi ilmoitus isännöitsijälle. Märkätilojen lattiakaivot pitää puhdistaa vähintään kerran kuukaudessa. Likainen lattiakaivo muodostaa viemäribakteereille sillan huoneiston sisäilmaan. Lattiakaivon ja vesilukon puhdistuksessa on syytä käyttää esim. kumisia suojakäsineitä. Lattiakaivon ja vesilukon puhdistusvälineitä ei pidä käyttää muuhun siivoukseen. Lattiakaivon puhdistusohje: ritilä nostetaan pois paikoiltaan hiukset ja muu kiinteä jäte poistetaan lattiakaivo ja sen osat pestään lämpimällä vedellä, pesuaineella ja harjalla lattiakaivo desinfioidaan Lattiakaivon puhtaanapitoa voi helpottaa käyttämällä rautakaupasta saatavia suodattimia, jotka asennetaan kaivon ritilän alle. Ne keräävät hiukset ja muut irtoroskat niin, etteivät ne pääse lattiakaivoon. Jos lattiakaivo tai vesilukko kuivuu, huoneistoon voi tulla viemärin hajua. Jos huoneistosta poistutaan pidemmäksi aikaa, lattiakaivon tai vesilukon kuivumisen voi estää kaatamalla niihin vähän ruokaoljyä. Ilmanvaihtojärjestelmä ja laitteet Ilmanvaihdon tarkoitus on se, että huoneistoon tulee jatkuvasti sisään uutta raitista ilmaa ja käytetty huonolaatuinen ilma poistuu. Toimiva ilmanvaihto on terveellisen sisäilman perusedellytys. Jos taloissa on ns. koneellinen ilmanvaihto keskitetty ilmanvaihto, poistoilmakojeet toimivat yleensä täydellä teholla tiettyyn aikaan päivästä ja muuna aikana puolella teholla. Kovalla pakkasella koneet ovat yleensä koko ajan vain puolella teholla. Raitisilmaventtiilit tai aukot on aina pidettävä auki. Pakkasellakkaan niitä ei saa täysin sulkea. Järjestelmä poistaa huoneistosta tietyn määrän ilmaa ja imee tilalle uutta korvaavaa ilmaa saman määrän. Jos raitisilmaventtiilit on tukittu, järjestelmä voi imeä huoneistoon korvausilmaa jopa viemäreistä. Jos raitisilmaventtiileitä ei ole, raitis ilma otetaan huoneistoon ikkunatiivisteisiin tehtyjen aukkojen kautta. Raitisilmaventtiilit ja aukot on syytä puhdistaa pölystä esim. harjaamalla tai imuroimalla pehmeällä suulakkeella ainakin kaksi kertaa vuodessa. Poistoilmaventtiilit on säädetty tiettyyn asentoon, jota asukas ei saa itse muuttaa. Huoneistokohtainen poistoventtiilien säätöasentojen omavaltainen muuttaminen voi sekoittaa ilmanvaihtoa talon muissa huoneistoissa pahastikin. Poistoilmaventtiilien sisään kertyy pölyä ja rasvaa. Venttiilit on syytä puhdistaa lämpimällä vedellä, pesuaineella ja harjalla ainakin kaksi kertaa vuodessa. Venttiilin saa irti ottamalla kiinni pyöreästä kehikosta ja kiertämällä sitä vastapäivään. Venttiilit kuivataan ennen paikalleen asennusta. Ilmanvaihdon omatoimisen pikatarkastuksen voi tehdä laittamalla wc-paperinpalan poistoilmaventtiilin päälle. Jos se imeytyy kiinni venttiiliin, poistoilmaventtiilin kautta virtaa ilmaa oikeaan suuntaan.
8 8 (15) Parolantie 27 talossa: Huoneistoissa on omat ilmastointi kojeet. Kojeiden suodattimet tullaan vaihtamaan/pesemään kahdesti vuodessa kiinteistöyhtiön huoltohenkilökunnan toimesta. Siirrä iv-koneen kesäpelti talviasentoon pakkaskaudeksi. Avaa kansi - pelti löytyy iv-koneen oikeasta alareunasta. Liesikuvut Useissa huoneistossa on keittiössä liesikupu. Liesikuvun rasvasuodin on tukkeutumisen välttämiseksi tarkastettava 1-2 kertaa kuukaudessa ja puhdistettava tarpeen mukaan. Rasvoittunut suodin estää keittiön ilman vaihtumisen normaalilla tavalla ja aiheuttaa myös palovaaraa. Liesituulettimet Poistoilmakanaviin liitettäviä liesituulettimia ei asuntoihin saa asentaa. Vain aktiivihiilisuodattimella varustetut liesituulettimet, joita ei liitetä poistoilmakanavaan, ovat sallittuja. Oman liesituulettimen asennukseen on saatava isännöitsijältä lupa. Suodattimen huolto kuuluu aina asukkaalle. Asukkaan oman laitteen huolto ja kunnossapito kuuluu asukkaalle. Tuuletus Huoneistoa voi tarvittaessa tuulettaa. Lämmön tuhlaamisen välttämiseksi tuuletus on suositeltavaa tehdä vähän aikaa kunnolla (5-10 min) kuin pitää ikkunoita jatkuvasti vähän auki. Huoneistoa ei saa tuulettaa porraskäytävään. Asunnon porrastaso-ovi, ulko-ovet ja huoneiston lukitus Asunnon ulko-ovet on syytä aina laittaa takalukkoon, kun asunnosta poistutaan pidemmäksi aikaa. Asunnossa oltaessa on lukituksessa mahdollisuuksien mukaan pyrittävä huomioimaan, että huoneistosta pääsee hätätilanteessa ulos ilman avainta. Turvalukon, varmuusketjun ja ovisilmän voi asentaa omalla kustannuksellaan. Poismuutossa on nämä asennukset kuitenkin korvauksetta jätettävä paikoilleen ja luovutettava turvalukon avain isännöitsijälle. Vaihtoehtoisesti turvalukon tai ovisilmän paikalle voi asennuttaa asianmukaiset peitekappaleet ja varmistettava, että varmuusketjun paikka jää siistiksi. Turvalukot ja varmuusketjut on jätettävä auki, kun huoneistoon tullaan tekemään ilmoitettuja tarkastus-, huolto- tai korjaustoimenpiteitä. Kylpyhuone Kylpyhuoneen lattia ja seinät suihkun ympäristössä kehotetaan suihkun jälkeen kuivaamaan esim. kuivauslastalla. Suihkuverhon tulee kuivuessaan riippua vapaasti kaikilta osin. Kylpyhuoneen kuivumisen edellyttämää ilmanvaihtoa voi tehostaa jättämällä oven raolleen. Jatkuva kosteus, joka ei pääse kuivumaan, muodostaa olosuhteet mm. homesienten ja bakteerien kasvulle. Kylpyhuoneen lattia ja seinät suihkun ympäristössä tulee pestä pesuaineella ja harjalla tai sienellä noin kerran kuukaudessa, koska suihkun käyttäjistä irtoaa rasvaa, bakteereja ym. likaa. Myös suihkuverho on pestävä tarpeen mukaan. Kylpyhuoneen patteri on useimmiten kytketty talon lämminvesijärjestelmään ja se on kylpyhuoneen kuivumisen tehostamiseksi lämmin ympäri vuoden. Jos tällainen patteri on kylmä, vaikka venttiili on auki-asennossa, on tehtävä vikailmoitus isännöitsijälle. Venttiilin tukkeutumista voi ehkäistä kääntämällä aika ajoin venttiiliä lyhyesti kiinni ja auki. Huolehdi aina, että venttiili jää auki. Talon lämmitysjärjestelmään kytketyt kylpyhuoneen patterit ovat viileitä lämmityskauden ulkopuolella. Pyykin pesuun ja kuivaamiseen suositellaan aina mahdollisuuksien mukaan pesutuvan, kuivaustilojen ja pihalla olevien pyykinkuivausnarujen käyttöä. Pyykin kuivaus sisällä asunnossa lisää kosteus- ja mikrobivaurioiden riskiä. Kylpyhuoneen pintoihin ei saa tehdä reikiä, joista vesi ja kosteus pääsee vesieristyksen läpi talon rakenteisiin. Katso myös, mitä asumisoppaassa on kerrottu vesi- ja viemärijärjestelmistä, pesukoneista ja kosteus- ja mikrobivaurioista. Keittiö Huomioi, mitä asumisoppaassa on kerrottu jääkaapeista, pakastimista, kylmäkellareista, liesistä, astianpesukoneista, vesi- ja viemärijärjestelmistä, ilmanvaihtojärjestelmästä sekä kosteus- ja mikrobivaurioista. Parveke Parveke on pidettävä aina puhtaana ja roskattomana. Talvisin on poistettava lumet. Parvekkeen pintoja ei saa vaurioittaa. Vedenpoistumisaukot on pidettävä avoimina. Maalipintaisella parvekelattialla ei saa pitää märkiä mattoja, koska ne vaurioittavat maalipintaa. Parvekkeilla ei saa valmistaa ruokaa (esim. grillata). Ulkotulien käyttö parvekkeilla on kielletty. Asukkaiden parvekekukkalaatikot on sijoitettava kaiteiden sisäpuolelle niin, etteivät ne pääse putoamaan. Lemmikkieläimiä ei saa päästää kiipeilemään parvekkeilla. Parvekkeita ei ole tarkoitettu varastotiloiksi eikä jätteiden säilytykseen. Vaatteita ja liinavaatteita ei saa pudistella tai harjata kaiteiden ulkopuolella niin, että roskat ja pöly lentävät tuulen mukana alempien kerrosten parvekkeille. Tupakkajätteitä ei saa pudottaa parvekkeelta alas, koska ne aiheuttavat turvallisuusriskejä ja roskaantumista. Puurunkoisia parvekeovia ei saa pitää jatkuvasti auki, sillä ne voivat turvota kosteudesta ja näin vaurioitua.
9 9 (15) Parolantie 27: Osassa parvekkeita on luukut joiden kautta ylemmistä kerroksista voidaan poistua tulipalon tai muun vaaran aikana. Luukkuja ei saa lukita tai estää niiden aukenemista. Asuntopiha Asukkaat huolehtivat itse asuntoon kuuluvasta asuntopihasta (puhtaanapito, lumityöt, nurmikko- ja muut vihertyöt). Omia istutuksia saa kesäkukkia lukuun ottamatta tehdä vain isännöitsijän luvalla. Omat istutukset jätetään poismuutossa korvauksetta paikoilleen. KIINTEISTÖN JA HUONEISTOJEN KUNNOSSAPITO Korjaus- ja kustannusvastuut Pääsääntö on, että vuokranantaja vastaa kiinteistön ja huoneiston normaalin kulumisen aiheuttamista korjauksista. Vuokralainen vastaa aiheuttamistaan tai tarvitsemistaan korjaus- ja muutostöistä, jotka eivät johdu huoneiston normaalista kulumisesta. Kustannukset peritään takuuvuokrasta jos vuokrasuhde on päättynyt. Asukkaan omatoimiset korjaus- ja muutostyöt Omatoimisia korjaus- ja muutostöitä saa tehdä vain vuokranantajan luvalla ja ennen niiden tekemisestä on otettava yhteys isännöitsijään, joka sopii asukkaan kanssa tarvittavista asioista ja antaa tarvittavat ohjeet. Yleensä isännöitsijä tarkastaa omatoimisesti tehdyt korjaus- ja muutostyöt. Kiellettyä on: maalattujen seinien tapetointi tapetin päälle maalaaminen muiden kuin isännöitsijän kanssa sovittujen maalien, tapettien ja lattiapinnoitteiden käyttö panelointi lattiapäällysteen tyypin vaihtaminen reikien tekeminen kylpyhuoneen seiniin tai lattioihin Uusissa taloissa ei myönnetä lupia omatoimisille korjaus- ja muutostöille takuuaikana. Asukas vastaa omatoimisten korjaus- ja muutostöiden kustannuksista, ellei erityisestä syystä etukäteen muuta sovita. Vuokralaisen on omalla kustannuksellaan palautettava huoneistossa tehdyt muutostyöt (esim. kiinteiden kalusteiden purku ja muutokset, huoneistoon asennetut erityisvarusteet yms.) ennalleen vuokrasopimuksen päättyessä, ellei erityisestä syystä toisin sovita. Kiinteistöyhtiö ei ota säilytettäväksi asukkaan purkamia kalusteita tai rakennusosia. Mikäli asukkaan itse tekemiä korjaus- ja muutostöitä puretaan esim. kiinteistössä tehtävän peruskorjauksen takia, ei vuokranantaja ole velvollinen maksamaan asukkaille korvauksia. Kosteus- ja mikrobivauriot Kosteus- ja mikrobivaurioiden syntymistä on pyrittävä välttämään. Mikäli niitä, tai niiden syntymiseen johtavia syitä ilmenee, on niistä heti tehtävä vikailmoitus isännöitsijälle. Vuokranantajan on mahdollisimman pikaisesti ryhdyttävä toimenpiteisiin tilanteen korjaamiseksi. Ohjeita asukkaalle: tarkkailkaa putkistovuotoja seuratkaa märkätilojen katto-, seinä- ja lattiapintojen kuntoa sekä tilan lämmityksen toimintaa puhdistakaa ja tarkastakaa lattiakaivot säännöllisesti tarkastakaa pesukoneiden liitokset aika ajoin ja uusikaa täyttö- ja poistoletkut 10 vuoden välein pitäkää silmällä keittiön tiskialtaan allaskaappia ja siellä olevia vesi- ja viemäriputkistoja seuratkaa, ettei jääkaappi laske alleen vettä seuratkaa, ettei huoneiston seinissä tai katoissa ilmene kosteusvaurioihin viittaavia muutoksia kiinnittäkää huomiota huoneiston ilmanvaihdon toimintaan Ilmoittakaa aina heti isännöitsijälle, jos havaitset pieniäkin vesivuotoja. Ilmoittakaa myös, mikäli havaitsette merkkejä kosteus- tai mikrobivaurioista tai niiden mahdollisesta syntymisestä (esim. irtoileva maali tai tapetti, reikiä märkätilojen pinnoitteessa, vettä kylpyhuoneen maton alla, näkyvää puuaineksen tummumista tai lahoamista, näkyviä vesivuotoja, kosteusvaurioon viittaavia muutoksia pinnoitteiden väreissä, ummehtunutta hajua, näkyvää mikrobi- tai homekasvustoa tai merkkejä huonosta ilmanvaihdosta). Hoitakaa asia ensisijaisesti isännöitsijän kanssa. Katsokaa lisäksi, mitä tässä asumisoppaassa on kerrottu keittiöstä, kodinkoneista, kylpyhuoneista ja vesi-, viemäri-, ilmanvaihto- ja lämmitysjärjestelmistä. ENERGIAN SÄÄSTÄMINEN Kiinteistöyhtiön energiasäästötoimenpiteet Kiinteistöyhtiö pyrkii vaikuttamaan energian säästöön kiinteistön teknisten järjestelmien järkevällä käytöllä, energiataloudellisia teknisiä parannuksia tekemällä, asukasyhteistyöllä ja tiedottamisella.
10 10 (15) Asukkaan muisti- ja vinkkilista ilmoita kaikista vesikalusteiden vuodoista heti valitse energiataloudellisia kodinkoneita vältä turhaa veden valuttamista sulje vesi suihkussa saippuoinnin ja hiusten pesun ajaksi vältä turhaa oleskelua suihkussa älä käytä tiskatessa juoksevaa vettä käytä pesutupaa mahdollisuuksiesi mukaan jos peset pyykkiä kotona tai käytät astianpesukonetta, pese täysiä koneellisia ilmoita, jos asunnossa on liian lämmintä lämmityskauden aikana vältä jatkuvaa tuuletusta säädä patterien lämmitystehoa tarvittaessa älä peitä termostaattisia patteriventtiilejä verhoilla, huonekaluilla tms. ilmoita vetoisuudesta vältä kaikkea turhaa sähkönkäyttöä kotona (esim. valojen, kylmälaitteiden, lieden, viihde-elektroniikan osalta) älä päästä huurretta ja jäätä kertymään kylmälaitteiden sisäpinnoille huolehdi kylmälaitteiden takaseinän lauhduttimien puhdistamisesta käytä energiataloudellisia lamppuja käytä ruoan valmistuksessa lieden levyyn nähden oikean kokoista keittoastiaa käytä keittoastiassa kantta pienennä levyn tehoa kiehumisen alettua hyödynnä uunin esilämmitys ruokien ja leivonnaisten valmistuksessa, mikäli mahdollista jos sinulla on mikroaaltouuni, käytä sitä pienten ruokamäärien sulatukseen ja kuumentamiseen anna ruoan jäähtyä huoneenlämpöiseksi ennen kuin siirrät sen jääkaappiin pakkaa ja jäähdytä tuotteet ennen pakastimeen panoa sulata pakasteet jääkaapissa TURVALLISUUS Kiinteistön turvallisuussuunnitelma Asuinrakennuksiin tai samalla tontilla tai rakennuspaikalla oleviin rakennuksiin tai rakennusryhmiin, joissa on yhteensä vähintään viisi asuinhuoneistoa, on pelastustoimiasetuksen perusteella laadittava turvallisuussuunnitelma. Turvallisuussuunnitelmassa on selvitettävä: vaaratilanteet ja niiden vaikutukset toimenpiteet vaaratilanteiden ehkäisemiseksi ja suojautumismahdollisuudet suojeluhenkilöstö, sen varaaminen ja kouluttaminen sekä muun henkilöstön perehdyttäminen suunnitelmaan tarvittava suojelumateriaali suunnitelma toiminnasta erilaisissa onnettomuus-, vaara- ja vahinkotilanteissa Turvallisuus on yhteinen asia Jokainen on lain mukaan velvollinen valvomaan, että hänen määräysvaltansa piirissä noudatetaan tulipalon tai muun onnettomuuden ehkäisemiseksi annettuja säännöksiä ja määräyksiä. Lain mukaan myös jokainen, joka huomaa tai saa tietää tulipalon syttyneen tai muun onnettomuuden tapahtuneen, eikä voi heti sammuttaa paloa tai torjua vaaraa, on velvollinen viipymättä ilmoittamaan siitä vaarassa oleville, tekemään hätäilmoituksen sekä ryhtymään kykynsä mukaan pelastustoimintaan. Paloturvallisuus Alla on koottu muistilista kodin ja kiinteistön paloturvallisuusasioista: sähkölaitteiden asennukset ja korjaukset on teetettävä alan ammattilaisella huonokuntoisia sähkölaitteita ei saa käyttää sähkölaitteet irrotetaan pistorasiasta vetämällä pistokkeesta, ei johdosta valaisimissa ei saa käyttää vahvempaa lamppua kuin laitteeseen on merkitty päälle unohtunut sähkölevy tai silitysrauta voi aiheuttaa tulipalon jääkaappi, pakastin ja televisio on sijoitettava niin, että niiden ympärille jää vapaata tuulettuvaa ilmatilaa laitteet on ulkopuolelta imuroitava pölystä tarvittaessa laitteiden päällä ei saa polttaa kynttilöitä tms. sähköpattereita tai sähkötoimisia lisälämmittimiä ei saa peittää tupakointi on sisätiloissa kielletty kynttilöitä ei saa polttaa kirjahyllyssä eikä muutenkaan niin, että niiden lähellä on syttyvää materiaalia sekä on aina käytettävä palamatonta alustaa järjestyssääntöjen mukaan talon yhteisissä tiloissa ei saa säilyttää paloherkkiä eikä vaarallisia aineita rappukäytävissä ja varastotilojen käytävillä ei saa säilyttää mitään rakennuksen lähelle johtavaa ajoväylää ei saa tukkia väärin pysäköimällä tai muulla tavalla palo-osastojen väliset ovet on yleisissä ja yhteisissä tiloissa pidettävä aina suljettuina asuinhuoneistojen palovaroittimet on pidettävä toimintakunnossa tuhopolttoja voi estää pitämällä silmällä vieraiden liikkeitä kiinteistössä ja pitämällä kellarit, ullakot ja varastotilat lukittuina varastotilat on pidettävä siisteinä jos kodinkone syttyy, ensimmäisenä pitää irrottaa pistotulppa pistorasiasta, sen jälkeen palon voi tukahduttaa sammutuspeitteellä, paksulla matolla tai jauhesammuttimella, ei kuitenkaan missään nimessä vedellä
11 lapsia koskevat ohjeet ovat lasten turvallisuuden muistilistassa 11 (15) Tulipalon syttyessä: 1. Pelasta 2. Tee hätäilmoitus 112 (älä sulje puhelinta ilman lupaa) 3. Sammuta 4. Rajoita (sulje ovet savun tai palon leviämisen estämiseksi) 5. Opasta palokunta paikalle ja järjestä pääsy kohteeseen Toimenpiteiden järjestys voi vaihdella tilanteen mukaan. Ihmisten turvallisuutta ei saa koskaan vaarantaa. Palovaroitin Asukkaalla on lakisääteinen vastuu asuntoon lakisääteisesti kuuluvasta palovaroittimesta ja sen jatkuvassa toimintakunnossa pysymisestä. Asukkaalle kuuluvat palovaroittimen toiminnan tarkastukset ja paristojen vaihto tarvittaessa. Asukkaat voivat hankkia lisää palovaroittimia oman harkintansa mukaan. Suositusten mukaan yksi palovaroitin on riittävä korkeintaan 60 m 2 pinta-alalle. Huoneistojen eri huoneiden välisten oviaukkojen yläosan seinät ja väliovet ym. esteet estävät savukaasujen kulkeutumista, jolloin savukaasu ei välttämättä saavuta palovaroitinta ajoissa. Varsinkin makuuhuoneisiin suositellaan huonekohtaisia palovaroittimia. Varoitin asennetaan kattoon vähintään puolen metrin päähän seinistä ja muista ulokkeista tai esteistä. Lukitusturva Säilytä haltuusi uskotut avaimet huolellisesti. Kun muutat pois, palauta kaikki avaimet isännöitsijälle. Ilmoita kadonneista avaimista. Kiinteistöyhtiö huolehtii tarvittaessa lukkojen uudelleensarjoittamisesta ja uusien avainten hankinnasta. Asukas on velvollinen maksamaan aiheuttamansa lukkojen sarjoituksen ja avainten hankinnan kustannukset. Asukas vastaa myös häneltä varastetusta avaimesta. Älä luovuta hallinnassasi olevia avaimia ulkopuolisille. Talojen lukitus on usein suunniteltu siten, että eri tiloihin on pääsy vain niillä henkilöillä, joille se on tarpeellista. Joskus tästä voi aiheutua ylimääräiseltä tuntuvaa vaivaa joillekin yhteisten tilojen käyttäjille. Myös avainten määrä voi olla rajattu, esimerkiksi varastotilan avainta on annettu vain yksi huoneistoa kohti. Tämä voi aiheuttaa järjestelytarpeita huoneiston asukkaiden keskinäiselle avaimien käytölle. Talosuojelu Talosuojelussa pyritään ennaltaehkäisemään onnettomuuksien ja vaaratilanteiden syntymistä kiinteistön alueella, varaudutaan tarvittaviin toimenpiteisiin onnettomuus- ja vaaratilanteissa sekä poikkeusoloja tai näiden uhkaa varten ja pyritään omalta osalta toimimaan oikein edellä mainituissa tilanteissa tai poikkeusoloissa. Väestönsuojelu Kiinteistön väestönsuojelutehtävät ovat osa talosuojelua. Väestönsuojelulla tarkoitetaan mm. poikkeusoloihin varautumista sekä ihmisten ja omaisuuden suojaamista poikkeusoloissa. Sähköturvallisuus Alla on koottu muistilista kodin sähköturvallisuusasioista: Sähkölaitteiden asennukset ja korjaukset on teetettävä ammattilaisella Huonokuntoisia sähkölaitteita ei saa käyttää Suihkun ja kylvyn aikana ei saa käyttää kylpyhuoneen pistorasioita Märkätiloissa käytettävien laitteiden pistotulpat on irrotettava pistorasiasta käytön jälkeen Sähköliesi on kytketty kiinteästi sähköverkkoon. Irrottamisen ja kytkennän saa tehdä vain valtuutettu sähköalan ammattilainen Viihde-elektroniikkalaitteista kannattaa sammuttaa valmiusvirta yön ajaksi ja aina kun asunto jää tyhjilleen Viihde-elektroniikkalaitteiden pistotulpat ja antennit kannattaa irrottaa pistorasiasta matkalle lähtiessä Kun sähkölaitetta huolletaan tai puhdistetaan, pitää ensin irrottaa pistotulppa pistorasiasta Älä sijoita, säilytä tai käytä mitään sähkölaitetta niin, että sähkölaite voi pudota veteen tai märälle alustalle tai että laite voi kastua esim. roiskevedestä Pienten lasten turvallisuus Alla on koottu kodin ja kiinteistön muistilista lasten turvallisuusasioista: Kerro lapselle vaaroista Opeta lasta toimimaan oikein Opeta lasta toimimaan oikein myös vaara- ja onnettomuustilanteissa Muista, että aikuiset toimivat lasten esimerkkeinä Älä jätä pieniä lapsia ilman valvontaa Seuraa pihan leikkivälineiden kuntoa ja tee tarvittaessa heti vikailmoitus Ikkunoihin ja parvekeoveen kannattaa asentaa turvaksi rajoitinketjut tai muut aukipitolaitteet Huonekalut tulee sijoittaa niin, etteivät lapset pääse kiipeämään ikkunan korkeudelle Lieden uuninluukku kannattaa tarkastaa ja tarvittaessa asennuttaa siihen turvalukko Liesitaso kannattaa varustaa turvareunalla Pistorasiat on syytä suojata suojatulpilla Lääkkeet on turvallisinta säilyttää lukitussa lääkekaapissa Kodin puhdistusaineet ja myrkylliset kemikaalit on syytä säilyttää lasten ulottumattomissa Asunnon sisäportaisiin kannattaa asentaa turvaportit
12 12 (15) Tulitikut, sytyttimet ja palavat kynttilät on syytä pitää lasten ulottumattomissa Lapsia ei saa päästää leikkimään talon kellareihin, varastotiloihin eikä ullakoille Lapsia ei saa päästää leikkimään hisseissä tai hisseillä Huomioi, jos talossa tai tontilla tehdään rakennus- tai korjaustöitä. Neuvo lasta varovaisuuteen. Kiellä lasta menemästä merkitylle työmaa-alueelle. Neuvo lasta varomaan liikennettä myös pihoilla ja pihateillä Liukkauden torjunta Liukkauden torjunta kiinteistön alueella on kiinteistöyhtiön tehtävä. Liukkauden torjunta kadulla voi olla kiinteistöyhtiön tai kunnan tehtävä. Asukkaat voivat myös omatoimisesti ehkäistä liukastumisia. Asukkaan muistilista: Huomioi keliolosuhteet Varo erityisesti porraskäytävästä ulos tullessasi, kun alustan pito muuttuu Vältä kiirettä Käytä liukkaalla kelillä soveltuvia jalkineita, joiden pohjat estävät liukastelua Käytä tarvittaessa jalkineissa erillisiä liukuesteitä Käytä hiekoitettuja reittejä, vaikka reitti olisikin pidempi kuin hiekoittamaton Huomioi, että hiekoitetulla reitilläkin voi olla liukkaita kohtia Huomioi ajankohta ja kelin nopea muuttuminen. Hiekoituksesta vastuussa olevat tekevät työn tietyssä järjestyksessä eivätkä ehdi joka paikkaan välittömästi eivätkä samanaikaisesti VAKUUTUSTURVA Kiinteistövakuutus Kiinteistövakuutus korvaa kiinteistöön kohdistuneet vahingot vakuutusehtojen mukaisesti. Kiinteistövakuutus ei korvaa asukkaan omaisuuteen kohdistuneita vahinkoja, ellei kiinteistö ole lain mukaan vahingonkorvausvelvollinen. Esimerkiksi naapuriasunnossasi syttynyt tulipalo tai yläkerrassa tapahtunut vesivahinko voivat aiheuttaa vahinkoa omaisuudellesi. Kiinteistövakuutus ei korvaa sinun omaisuuteesi kohdistuneita vahinkoja, ellei kiinteistöyhtiö ole vastuussa tapahtuneesta. Omaisuuttasi voidaan myös varastaa esimerkiksi irtaimistovarastoista. Näitäkään vahinkoja ei korvata kiinteistön vakuutuksesta. Kotivakuutus Mm. edellä mainituista syistä suosittelemme, että asukkaat hankkivat omaisuutensa turvaksi oman kotivakuutuksen. HUONEISTON TAI SEN OSAN HALLINNAN LUOVUTUS Asumislupa ja alivuokraus Asuntoon saavat muuttaa vain asukasvalintapäätöksessä mainitut henkilöt. Lupa asunnon käyttöön yhdessä muiden kanssa tai lupa alivuokralaisen ottamiseen voidaan myöntää, mikäli siitä ei aiheudu vuokranantajalle huomattavaa haittaa. Vuokralainen saa luovuttaa alivuokrauksena tai muutoin enintään puolet huoneistosta toisen käytettäväksi. Luvan voi saada myös asunnon käyttöön vuokralaisen omana tai yhteisenä asuntona puolison ja perheeseen kuuluvien lasten kanssa. Alivuokraussopimus on tehtävä kirjallisena ja siitä on toimitettava kopio isännöitsijälle, jotta voidaan valvoa, ettei aravavuokra-asuntoja käytetä niiden käyttötarkoituksen vastaisesti. Jokaisesta huoneistoon muuttavasta asukkaasta on tehtävä muuttoilmoitus väestörekisteriin ja isännöitsijätoimistoon. Mikäli päävuokralaisen huoneistoon ottama alivuokralainen tai muu henkilö ei poistu huoneistosta päävuokralaisen tätä vaatiessa, vuokranantaja ei ole velvollinen ryhtymään toimenpiteisiin tilanteen ratkaisemiseksi. Päävuokralaisen tulee itse ryhtyä tarvittaviin toimenpiteisiin, esimerkiksi alivuokralaisen häätämiseen oikeusteitse. Huoneistoa ei saa ilman vuokranantajan lupaa luovuttaa kokonaisuudessaan toisen käytettäväksi. Vuokraoikeuden siirto Luvan vuokraoikeuden siirtoon voi saada kunnan kiinteistöyhtiön aravavuokra-asunnossa asuvalle puolisolle, perheeseen kuuluvalle lapselle tai jommankumman puolison vanhemmalle, joka on asunut huoneistossa yhdessä päävuokralaisen kanssa vähintään vuoden. Lupahakemuslomakkeita saa isännöitsijältä. AVIOERON TAI YHTEISELÄMÄN LOPETTAMISEN VAIKUTUS VUOKRASUHTEESEEEN Yhteiselämän tai yhteisen asumisen päättyessä tai avioeron takia on niillä, jotka ovat vuokranneet huoneiston, mahdollisuus kullakin omalta osaltaan irtisanoa toistaiseksi voimassa oleva vuokrasopimus päättymään omalta osaltaan irtisanomisajan kuluttua. Puoliso, joka ei ole huoneistoa vuokrannut, vastaa toisen puolison muutettua huoneistosta edelleen vuokrasopimuksesta johtuvista velvoitteista niin kauan, kuin hän tässä huoneistossa asuu. Jos aviopuolisot ovat vuokranneet tai toinen heistä on vuokrannut yhteisenä kotina käytettävän huoneiston, tuomioistuin voi määrätessään heidän yhteiselämänsä lopetettavaksi tai tuomitessaan heidät avioeroon samalla määrätä sen
13 13 (15) aviopuolison, joka on enemmän asunnon tarpeessa, jatkamaan vuokrasuhdetta sekä vapauttaa toisen tai muut vuokrasuhteesta taikka vapauttaa heidät kaikki vuokrasuhteesta. Jos muut kuin aviopuolisot ovat vuokranneet huoneiston käytettäväksi heidän yhteisenä asuntonaan, tuomioistuin voi yhteisen asumisen päätyttyä jonkun heistä sitä vaatiessa määrätä huoneistoa eniten tarvitsevan jatkamaan vuokrasuhdetta sekä vapauttaa toisen vuokrasuhteesta taikka vapauttaa heidät kaikki vuokrasuhteesta. MENETTELY VUOKRALAISEN KUOLLESSA Kuolinpesä on vastuussa vuokrasopimuksen ehtojen täyttämisestä. Kuolinpesä voi irtisanoa toistaiseksi voimassa olevan vuokrasopimuksen päättymään irtisanomisajan kuluttua. Jos kuollut vuokralainen oli vuokrannut huoneiston toisen kanssa, irtisanomisoikeus kuuluu kuolinpesälle ja eloon jääneelle vuokralaiselle yhteisesti. Kummallakin on oikeus irtisanoa sopimus omalta osaltaan. Sillä, joka on vuokrannut huoneiston yhdessä kuolleen vuokralaisen kanssa, on oikeus kuolinpesän asemesta jatkaa vuokrasuhdetta, jollei vuokranantajalle ole perusteltua syytä vastustaa sitä. Sama oikeus on vuokralaiselta jääneellä, asuinhuoneistossa asuvalla puolisolla, perheeseen kuuluvalla lapsella ja vuokralaisen tai hänen puolisonsa vanhemmalla. Vuokrasuhteen jatkamista haluavan on kolmen kuukauden kuluessa vuokralaisen kuolemasta kirjallisesti ilmoitettava, että vuokrasuhdetta halutaan jatkaa. Ilmoitus päättää kuolinpesän vastuun vuokraehtojen täyttämisestä ja siirtää vastuun jatkamisilmoituksen tehneelle. ASUNNONVAIHDOT Asunnonvaihdon edellytykset Asunnonvaihto voidaan kiinteistöyhtiön aravavuokra-asunnoissa perustellusta syystä hyväksyä kun: Vuokralainen on asunut viimeksi vuokraamassaan huoneistossa vähintään vuoden Vuokralaista ei ole hakemista edeltävän vuoden aikana huomautettu eikä kirjallisesti varoitettu järjestysmääräysten noudattamisesta Vuokralaisella ei ole maksamattomia vuokria Vuokranantajalla ei ole vuokralaista kohtaan muita taloudellisia vaatimuksia Irtisanomisajat ja muutot Asunnonvaihdossa noudatetaan normaaleja irtisanomisaikoja. Muuton asuntoon saa tehdä vuokrasopimuksen mukaisen vuokra-ajan alkaessa. ASUMISHÄIRIÖT, VALITUSMENETTELYT JA MAHDOLLISET SEURAAMUKSET Huoneiston huono hoito Huoneiston huono hoito aiheuttaa vahinkoa vuokranantajan omaisuudelle ja voi aiheuttaa ympäristöön hajuhaittoja ja terveydellisiä riskejä, esimerkiksi tuholaisten leviämistä kiinteistössä. Häiritsevä elämäntapa Jokaisella on oikeus kotirauhaan ja turvalliseen asumisympäristöön. Yhteisöllisessä asumisessa on otettava kohtuudella huomioon muut ihmiset. Kaikilla on oikeus normaaliin asumiseen. Useimmissa tapauksissa keskustelemalla ja molemminpuolisella huomaavaisuudella löydetään toimivat asumistavat. Jos jonkun asukkaan normaalista poikkeava ja järjestyssääntöjen vastainen elämäntapa häiritsee toistuvasti muita asukkaita, voi asiasta yrittää keskustella häiriön aiheuttajan kanssa, jos se tapauskohtaisen harkinnan mukaan on turvallista. Esimerkiksi yöaikaan ei useinkaan ole turvallista mennä huomauttamaan reippaan juhlinnan aiheuttamista äänistä, vaan on viisaampaa hoitaa asia päiväsaikaan turvallisemmassa ympäristössä. Puhelinta voi oman harkinnan mukaan käyttää, mikäli häiriön aiheuttajan puhelinnumero on tiedossa. Vakavissa järjestyshäiriöissä kannattaa kutsua paikalla poliisi. Poliisi tekee ilmoituksen perusteella tilannearvioinnin ja ratkaisun partion lähettämisestä paikalle. Poliisin käynnistä jää poliisin arkistoon raportti, jota vuokranantaja voi myöhemmin käyttää hyödyksi mahdollisissa jatkotoimenpiteissä. Häirintätilanteissa kannattaa kirjoittaa ylös lyhyt kuvaus tapahtumasta ja ajasta sekä keskustella naapureiden kanssa tapahtuneesta. Sääntörikkomusilmoitus Asukkaiden on syytä tehdä kirjallinen valitus järjestyssääntöjä vakavalla tavalla, toistuvasti tai jatkuvasti rikkovasta asukkaasta. Valituksen voi tehdä isännöitsijätoimistoon. Valituksessa on lyhyesti kuvattava valituksen aihe ja siihen on merkittävä tapahtuma-ajat, sääntöjen rikkojan nimi ja osoite sekä valittajan ja todistajien yhteystiedot. Asukkaiden tekemät kirjalliset valitukset ovat ehdoton edellytys sille, että syntyneet ongelmatapaukset saadaan ratkaistua.
14 14 (15) Varoitus vuokrasopimuksen purkamisen varalta Vuokranantaja voi tarvittaessa antaa asuntoaan huonosti hoitavalle tai muita asukkaita häiritsevälle asukkaalle kirjallisen varoituksen vuokrasopimuksen purkamisen varalle. Varoitus on vakavasti otettava asiakirja. Vuokrasopimuksen purkaminen vuokranantajan puolelta Vuokranantajalla on oikeus purkaa vuokrasopimus, mikäli vuokralainen Laiminlyö vuokranmaksun sovitussa ajassa Luovuttaa huoneiston tai sen osan toisen käytettäväksi vastoin asuinhuoneiston vuokrauksesta annetun lain säädöksiä Käyttää huoneisto muuhun tarkoitukseen tai muulla tavalla kuin vuokrasopimusta tehtäessä on määritelty Viettää tai sallii muiden viettävän huoneistossa häiritsevää elämää Hoitaa huoneistoa huonosti Vuokrasopimuksen purkaminen ei edellytä varoitusta, jos purkamisperusteen aiheuttanut vuokralaisen menettely on aikaisemmin annetun varoituksen jälkeen toistunut tai jos vuokralainen on erittäin moitittavalla tavalla viettänyt tai sallinut vietettävän häiritsevää elämää. Vuokrasopimuksen irtisanominen vuokranantajan puolelta Vuokranantaja voi irtisanoa vuokrasopimuksen, mikäli irtisanomiseen on hyväksyttävä syy, eikä irtisanomista ole pidettävä vuokralaisen olosuhteet huomioon ottaen kohtuuttomana. Vuokrataloyhtiö ei irtisano vuokrasopimusta ilman perusteltua syytä. Häätö Häätö pannaan aina toimeen, mikäli vuokralainen ei heti luovuta huoneistoa vuokranantajan vapaaseen hallintaan, kun vuokrasopimus on päättynyt. Häädön saaneilla ei yleensä ole mahdollisuutta uuteen kunnan vuokra-asuntoon. ASIATTOMIEN OLESKELU KIINTEISTÖN YLEISISSÄ JA YHTEISISSÄ TILOISSA Asiattomien oleskelusta kiinteistön yleisissä ja yhteisissä tiloissa voi ilmoittaa isännöitsijätoimistoon. Kiinteistöyhtiön edustajat tekevät tilannearvioinnin ja pyytävät tarvittaessa poliisin paikalle. Poliisi ratkaisee miten tilanteessa menetellään. ILKIVALTA Kaikesta ilkivallasta tulee heti tehdä ilmoitus isännöitsijälle, jotta vahingot saadaan korjattua. Nopea ilkivallan jälkeen korjaaminen ehkäisee uutta ilkivaltaa ja edistää asuinympäristön viihtyisyyden parantumista. Jos on ollut silminnäkijänä ilkivallalle, tulee tiedot näkemästään ilmoittaa isännöitsijälle ja poliisille, jotta syylliset saadaan vastaamaan teoistaan. Alaikäisten ilkivaltateot kuuluvat aina heidän huoltajiensa vastuuvelvollisuuteen. VUOKRASOPIMUKSEN IRTISANOMINEN VUOKRALAISEN PUOLELTA Jos toistaiseksi voimassa oleva vuokrasopimus irtisanotaan, se päättyy irtisanomisajan kuluttua. Irtisanomisajan tarkoitus on turvata sopimuksen kummankin osapuolen mahdollisuudet hoitaa tilanteeseen liittyvät asiat omalta osaltaan kohtuullisella tavalla sekä huomioida kohtuullisessa määrin myös uuden tulevan vuokralaisen asumisjärjestelyitä varten tarvitsema aika. Irtisanomisaika lasketaan sen kalenterikuukauden viimeisestä päivästä, jonka aikana irtisanomisilmoitus on suoritettu. Irtisanomisilmoitus on annettava vuokranantajalle kirjallisesti ja todisteellisesti. Se on annettu todisteellisesti, kun vuokranantaja on kuitannut sen vastaanotetuksi. Suositeltavaa on, että irtisanomisilmoitus tehdään heti, kun poismuuton ajankohta varmistunut. Hyvä käytäntö on käydä itse henkilökohtaisesti tekemässä kirjallinen irtisanomisilmoitus isännöitsijätoimistossa. ASUNNOSTA POISMUUTTO Poismuuttoilmoitus väestötietojärjestelmään Katso oppaan alusta muuttoilmoitus väestötietojärjestelmään ja osoitteenmuutos postiin. Poismuuttoilmoitus isännöitsijätoimistoon Muuttoilmoitus on tehtävä myös isännöitsijätoimistoon. Avaimien palautus Kaikki huoneiston avaimet ja muut asukkaan hallussa olevat kiinteistön avaimet (lämmitystolppa, kellari, pesutupa jne.) on palautettava isännöitsijätoimistoon. Jos asukkaan oma turvalukko jätetään poismuutossa paikalleen, sen avaimet tulee myös luovuttaa isännöitsijätoimistoon. Sälekaihtimet Asukkaan asentamien sälekaihtimien osalta noudatetaan isännöitsijän antamia ohjeita tai jätetään ne paikoilleen.
15 Asukkaan oma ovisilmä, turvalukko ja varmuusketju Jos asukkaan omaa ovisilmää tai turvalukkoa ei jätetä paikalleen, niiden paikalle on asennettava asianmukaiset ja siistit peitekappaleet. Jos asukkaan omaa varmuusketjua ei jätetä paikalleen, on sen jättämät jäljet ovessa siistittävä. 15 (15) Asuntopihan luvalliset omat rakennelmat ja istutukset Asuntopihaan tehdyt rakennelmat ja istutukset jätetään poismuutossa paikoilleen tai toimitaan isännöitsijän ohjeen mukaan. Asuntokohtaiset ohjemateriaalit Asuntokohtaiset vuokranantajan ohjemateriaalit jätetään poismuutossa asuntoon. Asunnon ja siihen kuuluvien tilojen tyhjennys ja siivous Asunto ja sille kuuluva irtaimistovarasto tyhjennetään ja siivotaan huolellisesti ennen poismuuttoa. Mahdollisesti vuokralla olleet muut tilat kuten autotallit, autopaikat, varastot ym. on tyhjennettävä ja siivottava huolellisesti. Kaikki huoneistossa olevat säilytystilat on tyhjennettävä ja siivottava huolellisesti. Liesi ja asuntoon kuuluvat kylmälaitteet on tyhjennettävä ja puhdistettava huolellisesti. Myös niiden alla oleva lattia on siivottava huolellisesti. Jos vuokralainen jättää kiinteistöön tai sen alueelle omaisuuttaan tai laiminlyö siivouksen, tavarat poistetaan ja kuljetetaan kaatopaikalle sekä teetetään tarvittaessa siivoustyöt laiminlyönneistä vastuussa olevan vuokralaisen kustannuksella. MUUTA MUISTETTAVAA Lopuksi muistilista muista poismuuttoon liittyvistä asioista: Uuden ja vanhan asunnon sähkösopimukset Kiinteän puhelinliittymän siirron tilaus Postin edelleen lähettämissopimus lähimmässä postissa osoitteenmuutosilmoitukset